### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195

Sēdes protokols Nr.1

Rīgā 2018.gada 23.februārī

**Sēdi vada -** Tautsaimniecības padomes priekšsēdētājs G.Kaminskis.

**Ar balsstiesībām piedalās** - Tautsaimniecības padomes locekļi: A.Ašeradens, A. Rostovskis, A.Ozols, V.Rantiņš, J.Naglis, H.Danusēvičs, V.Krēsliņš, V.Trokša, H.Danusēvičs, E.Baldzēnu pārstāv M.Dunskis.

# Pieaicinātās personas:

|  |  |
| --- | --- |
| Tautsaimniecības padomes Enerģētikas komitejas vadītāja vietnieks | A.Treiguts |
| Latvijas Pašvaldību savienības padomniece | A.Feldmane |
| Latvijas Ārvalstu investoru padomes pārstāvis | Ē.Ajausks |
| Lauksaimnieku organizāciju sadarbības padomes ģenerāldirektors | G.Vilnītis |
| Rīgas Tehniskās universitātes pārstāvis | A.Kiščenko |
| Latvijas Darba devēju konfederācijas pārstāvis | P.Leiškalns |
| Latvijas Darba devēju konfederācijas pārstāve | I.Kiukucane |
| Latvijas Darba devēju konfederācijas pārstāve | I.Olafsone |
| Latvijas Tirdzniecības un rūpniecības kameras pārstāve | E.Rītiņa |
| Ekonomikas ministra padomnieks | V. Ķirsis |
| Ekonomikas ministrijas valsts sekretārs | J.Stinka |
| Ekonomikas ministrijas Sabiedrisko attiecību nodaļas pārstāve | E.Rubesa Voravko |
| Ekonomikas ministrijas valsts sekretāra vietnieks | E.Valantis |
| Ekonomikas ministrijas Tautsaimniecības struktūrpolitikas departamenta direktors | J.Salmiņš |
| Ekonomikas ministrijas Tautsaimniecības struktūrpolitikas departamenta pārstāvis | O.Barānovs |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 10:00.

**Darba kārtība:**

1. Tautsaimniecības padomes 2017.gada 20.decembra sēdes protokola Nr.10 apstiprināšana;
2. Par Tautsaimniecības padomes un Latvijas Pašvaldību savienības (kā 2018.gadā TSP prezidējošās organizācijas) izvirzītām darba prioritātēm 2018.gadam;
3. Ekonomikas ministrijas ziņojums par valsts tautsaimniecību un attīstības tendencēm (ziņojums konkrētiem risinājumiem, rekomendācijām situācijas uzlabojumiem); Par Ekonomikas ministrijas darba prioritātēm 2018.gadam;
4. Par ģenerālvienošanos būvniecībā.

**1.§**

**Tautsaimniecības padomes 2017.gada 20.decembra sēdes protokola Nr.10 apstiprināšana**

--------------------------------------------------------------------------------------------------

(G.Kaminskis)

**Ziņo:** Tautsaimniecības padomes priekšsēdētājs G.Kaminskis

**Nolemj:** Apstiprināt Tautsaimniecības padomes 2017.gada 20.decembra sēdes protokolu Nr.10.

**2.§**

**Par Tautsaimniecības padomes un Latvijas Pašvaldību savienības (kā 2018.gadā TSP prezidējošās organizācijas) izvirzītām darba prioritātēm 2018.gadam**

--------------------------------------------------------------------------------------------------

(G.Kaminskis, A.Ašeradens, J.Stinka, H.Danusēvičs)

**Ziņo:** Tautsaimniecības padomes priekšsēdētājs G.Kaminskis

**Nolemj:**

1. Apstiprināt TSP prioritātes, bet kā galveno mērķi minot nepieciešamību no zemo algu ekonomikas pāriet uz produktīva un augsti atalgota darbaspēka ekonomiku kā Latvijas izdzīvošanas nosacījumu un nepieciešamība izmantot visu Latvijas teritoriju (ne tikai atsevišķus attīstības centrus) augstas pievienotās vērtības radīšanai. Šī mērķa nosacījumi:
2. Zemākas enerģijas cenas, nekā ES;
3. Ražošanas un pakalpojumu dažādošana teritorijās, kas līdz šim attīsta lielus lauksaimniecības un mežsaimniecības uzņēmumus;
4. Orientācija uz atšķirīgiem pasaules tirgus segmentiem, minimizējot savstarpējo konkurenci starp Latvijas teritorijās izvietotajiem uzņēmumiem
5. Zema atalgojuma ekonomikas atbalsts tikai sociālās uzņēmējdarbības formā.
6. Pieņemt zināšanai, ka H.Danusēvičs lūdz iekļaut TSP sēdes plānā 2018.gadam jautājumu par kases aparātu reformu un atbilstību jaunajiem Ministru kabineta noteikumiem.

**3.§**

**Ekonomikas ministrijas ziņojums par valsts tautsaimniecību un attīstības tendencēm (ziņojums konkrētiem risinājumiem, rekomendācijām situācijas uzlabojumiem);**

**Par Ekonomikas ministrijas darba prioritātēm 2018.gadam**

--------------------------------------------------------------------------------------------------

(J.Salmiņš, J.Stinka, A.Ašeradens, V.Rantiņš, G.Kaminskis, A.Rostovskis, A.Feldmane, G.Vilnītis, I.Kiukucane, H.Danusēvičs)

**Ziņo:**

* Ekonomikas ministrijas Tautsaimniecības struktūrpolitikas departamenta direktors J.Salmiņš;
* Ekonomikas ministrijas valsts sekretārs J.Stinka.

**Nolemj:** Pieņemt zināšanai Ekonomikas ministrijas pārstāvju sniegto informāciju par valsts tautsaimniecību un attīstības tendencēm un Ekonomikas ministrijas prioritārajiem pasākumiem 2018.gadam – produktivitāte/uzņēmējdarbības vide, eksports, investīcijas, inovācijas un cilvēkkapitāls.

**4.§**

**Par ģenerālvienošanos būvniecībā**

--------------------------------------------------------------------------------------------------

(G.Kaminskis, A.Ašeradens, E.Valantis, E.Rītiņa, M.Dunskis, I.Kiukucane, J.Naglis, A.Rostovskis)

**Ziņo:** Ekonomikas ministrijas valsts sekretārs vietnieks E.Valantis.

**Nolemj:**

1. Ņemot vērā, ka sēdes laikā netika panākta kopēja vienošanās par jautājuma tālāku virzību uz priekšu gan no Latvijas Tirdzniecības un rūpniecības kameras, gan Latvijas Darba devēju konfederācijas puses, norādot uz nepieciešamību vērtēt dažādus konkurētspējīgus risinājumus par sociālo atbildību, darba izmaksām, virsstundu apmaksu, apdrošināšanas polisēm un izglītību, lai nozare straujāk virzītos uz priekšu uz produktivitātes attīstību, TSP vadītājs aicina organizēt atkārtotu tikšanos, lai turpinātu diskusiju un vienotos par kopēju pozīciju.
2. Ekonomikas ministrija aicina iesūtīt savus priekšlikumus un risinājumus Būvniecības politikas departamentam tuvāko divu nedēļu laikā.

Sēdi slēdz plkst. 11:25.

Sēdes vadītājs G.Kaminskis

Sēdes protokolētāja D.Freimane